REGULAMENTUL (CE) NR. 242/2009 AL COMISIEI
din 20 martie 2009
de modificare a Regulamentului (CE) nr. 1183/2005 al Consiliului de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1183/2005 al Consiliului de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo (1), în special articolul 9 alineatul (1) litera (a),
întrucât:
(1)
În anexa la Regulamentul (CE) nr. 1183/2005 sunt enumerate persoanele fizice și juridice, organismele și entitățile cărora li se aplică înghețarea fondurilor și a resurselor economice în conformitate cu regulamentul în cauză.
(2)
La datele de 7 noiembrie 2007, 26 noiembrie 2008 și 16 decembrie 2008, Comitetul pentru sancțiuni al Consiliului de Securitate al Organizației Națiunilor Unite a modificat datele referitoare la 19 persoane care figurează pe lista persoanelor fizice și juridice, entităților și organismelor care ar trebui să facă obiectul înghețării fondurilor și resurselor economice. La data de 24 aprilie 2008, Comitetul a șters o persoană de pe lista menționată anterior, iar la 3 martie 2009 acesta a decis să adauge patru persoane pe această listă. Prin urmare, anexa 1 ar trebui modificată în consecință.
(3)
Pentru a garanta eficiența măsurilor prevăzute de prezentul regulament, acesta trebuie să intre în vigoare imediat,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 1183/2005 se înlocuiește cu anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 martie 2009.